Poznati pjevač iz Međimurja Josip Katalenić (34) osumnjičen je zbog iskorištavanja djece za pornografiju. Katalenić je uhićen te mu je bio određen istražni zatvor, no nakon što je u blagajnu suda položio jamčevinu u iznosu od 50 tisuća kuna u gotovini, pušten je da se brani sa slobode.

Detalji slučaja još nisu poznati. Na Županijskom sudu u Varaždinu potvrdili su nam da je, temeljem prijave Općinskog državnog odvjetništva u Čakovcu, 29. travnja Katalenić uhićen zbog sumnje da je svojim računalom pristupao dječjoj pornografiji na internetu te je pohranjivao na svoje računalo.

Sadržaj se nastavlja...

Dan kasnije, 30. travnja, istražni sudac Županijskog suda u Varaždinu odredio mu je istražni zatvor zbog opasnosti od ponavljanja kaznenog djela za koje je osumnjičen.

Njegovi odvjetnici zatražili su, međutim, da se istražni zatvor zamijeni jamstvom, što je i odobreno te je, nakon što je u blagajnu suda uplatio iznos od 50 tisuća kuna u gotovini, proteklog petka, 15. svibnja pušten iz istražnog zatvora.

> Katalenić ponovno uhićen